**UNIREA**

Ce înseamnă astăzi România? Este comoara limbii române, limba bătrână a geților. Istoria noastră milenară, care ne dă puterea de a fi. Este pământul nostru sacru, de la Nistru pân’ la Tisa. Este Mihai Eminescu, conștiința noastră națională.

Dar totodată este tulburător când privesc în jur și văd poporul nostru mai dezbinat ca niciodată, mult mai rău decât eram în 1940, pentru că acum și țara este vândută. Poporul a decăzut, s-a prăbușit și asta nu din cauza numărului dușmanilor, sau armamentului lor, ci aca cum spunea mesia neamului românesc, Octavian Goga: *“boala o avem în suflet”*. Este o epidemie înfricoșată de meningită morală. La starea noastră actuală și așa foarte precară, se adaugă înșelătoria globală de astăzi.

Este o dezagregare națională, în care foarte mulți dintre noi au rătăcit calea. Am pierdut, nu doar suveranitatea și umanitatea, ci voința și spiritul istoric dat de românitatea și credința noastră strămoșească care ne face unici și eterni. Identitatea existenței și afirmării noastre-n lume se face doar ca popor și nu ca populație. Pentru această cauză nobilă s-au jertfit marii noștrii înaintași, conduși de Mihai Viteazul, sau Alexandru Ioan Cuza. Jertfa lor, curajul lor, demnitatea lor ar trebui să ne trezească conștiința astăzi, pentru că doar conștiința umană are dreptul să modeleze societatea. Nu societatea modelează conștiința individuală, cum se încearcă astăzi.

Criza actuală este doar o criză a conștiinței și nicidecum o criză sanitară. Este cea mai rușinoasă pagină din istoria omenirii, ceea ce traversăm astăzi, dar totul, totul este cu voia lui Dumnezeu, pentru că fiecare provocare este o ocazie pentru noi de a crește, așa că bucurați-vă, bucurați-vă pentru că binele v-a învinge, bucurați-vă și pentru faptul că această situație actuală nu ne-a adus măști, ci a dat jos măști.

Acum se separă bobul de neghină, acum se alege. Acum este vremea mântuirii noastre. Să stăm drepți în credință, pentru că ea ne va împuternicii. Să fim credința, nu să fim credincioși. Să credem nelimitat în Hristos și țară. Adevărul nu poate să fie oprit, pentru că Dumnezeu este adevărul, iar adevărul este Dumnezeu. Români, patrioți, treziți-vă, este vremea pentru reînnoire, pentru marea schimbare așteptată de 2000 de ani. Este un ciclu așteptat de conștiința universului pentru o nouă omenire, de aceea să aducem în mintea umană o revluție radicală prin care conștiința noastră să ridice steagul demnității umane și naționale pentru noi ca popor și neam.

*„Suntem ceea ce suntem și nu vom fi decât ceea ce suntem.”* Frica este doar o consecință a inconștienței. Frica nu ne aduce salvarea și nici nu ne face cinste în fața curajului și demnității strămoșilor. Doar rămânând conștienți vom face față situației actuale. Sinele omului doarme, așa se explică insistența lui Iisus care le striga oamenilor: *“Treziți-vă !”* Adică deveniți conștienți.

Este nevoie acum de responsabilitatea fiecăruia dintre noi. Unitatea noastră ne poate vindeca țara de epidemia de meningită morală și de lipsa de conștiență. Singura epidemie este epidemia iubirii și a vieții. Lumea se ridică, o nouă generație apare. Țara nu se ridică cu analfabeți, farisei și slugi. Fariseii astăzi judecă adevărul, dar ei nu știu că adevărul îi va judeca pe ei.

Români, să fim împreună purtătorii de biruință pentru marea schimbare. Numai împreună ne putem vindeca, prin conștiința fiecăruia și prin singurul proiect politic valabil acum și-ntotdeauna pentru România, unirea. Unirea în cuget și simțiri, unirea cu Dumnezeu, unirea între noi.

Trăiască România !